  Майя Бывальцева Росси кивалтэтлэн тӧроез Дмитрий Медведев 2020-тӥ арын шутэтскон нуналъёсты выжтон сярысь пуктэтэз кинюртӥз. Ужкагаз кун кивалтэтлэн нимлыко сайтаз шараямын. Толшоре тямыс шутэтскон нуналъёс луозы: 1-тӥысен 8-тӥ толшорозь. Ужатэк праздник нуналъёслы тупась 4-тӥ но 5-тӥ толшоре (кӧснунал но арнянунал) шутэтскон нуналъёсты 4-тӥ но 5-тӥ куартолэзьлы выжтӥзы. Озьыен, куартолэзе бӧрсьысь вить нунал шутэтскомы: 1-тӥысен 5-тӥ куартолэзёзь 2020-тӥ арын праздникъёсын герӟаськем 26 шутэтскон нуналъёс луозы Быдэн куинь нуналэн шутэтскомы тулыспалэ Атыкай музъемез утисьлэн нуналэз вылтӥ (22-24 тулыспал), южтолэзе Нылкышноослэн калыккуспо нуналазы (7-9 южтолэзе), куартолэзе Вормон нуналэ (9-11 куартолэзе), инвожое Россилэн нуналаз (12-14 инвожое). Одӥг шутэтскон нунал луоз Калыкъёслэн огазеяськон нуналазы 4-тӥ шуркынмонэ. Тегъёс: Москва Россия кивалтэт праздникъёс шутэтскон  